**Мұқағали Мақатаев оқуларының ЕРЕЖЕСІ**   
**Жалпы ережелер**

М.Мақатаев оқуларының құрылтайшылары облыстық білім департаменті, аудандық, қалалық білім бөлімдері мен басқарламары, жергілікті жерлердегі білім ұйымдары болып табылады.  
Осы ережелер республикалық жалпы білім беретін оқу орындарының оқушылары арасында өткізілетін М.Мақатаев оқуларының мәртебесін, мақсаттары мен міндеттерін айқындайды.  
Аудандық жалпы білім беретін оқу орындарының оқушылары арасында  
өткізілетін М.Мақатаев оқуларының мақсаты мен міндеттері:  
республикалық жалпы білім беретін оқу орындарының оқушылары арасында М.Мақатаевтың шығармаларын насихаттау;  
аудандық жалпы білім беретін оқу орындарының оқушыларының шығармашылық қабілеттерін, эстетикалық талғамдарын, тума талант, табиғи дарындарын анықтау;  
оқушылардың поэзияға деген құштарлығын арттыру, өлең сөзінің құдреті мен қуатын жанымен сезініп, жүрегімен түсіне білуге үйрету. Өз ой-пікірлерін ғылыми тұрғыда жеткізе білуін дамыту;  
жас ақындарға әлеуметтік-рухани қолдау көрсетіп, олармен шығармашылық жұмыс түрлетін жандандыру. Жас буынның тарихи танымдарын, демократияға және азаматтыққа бағдарланған дүниетанымдары мен сана-сезімдерін, өмірге көзқарасын қалыптастыру.  
  
**2. Мүшәйраның шарттары**  
М.Мақатаев оқуларына қатысатын оқушының жан-жанқты дарынды поэзияны сүйетін, оны тақырыбына сай талдай білетін, ғылыми жұмысқа бейімі бар, өлеңді мәнерлеп, көркем оқи алатын қасиеті әрі ақындық талабы болуы шарт және облыстық байқаудың жүлдегері болу керек.  
М.Мақатаев оқуларына қатысушы үміткер ақиық ақын М.Мақатаевтың шығармашылығын жақсы білуі керек және кез келген өлеңін талдай алуы қажет. Сонымен бірге талапкер өз шығармашылық қабілетін танытуы керек.  
  
**2.2 «Менің пірім - Мұқағали»** айдарында – оқушы Мұқағалидың бір өлеңін ой кестесіне сай көркемдеп оқиды, жүріс-тұрыс мәдениеті, өзің сахнада ұстауы үлгілік дәрежеде болуы тиіс (5-10 балл).  
«Жауқазын жыр жанымды жүр мазалап ...»айдарында оқушы өз төл туындысын оқиды. Оның көркемдігі, ойлылығы, оқу мәнерәне, жатқа оқуына назар аударылады (5-10 балл).  
«Жыр эстафетасы» айдарындаүміткерлер «Аққулар ұйықтағанда», «Райымбек, Райымбек» жатқа толық білуі керек. Оқушылар жеребе бойынша талдауына түскен поэманы жатқа айту арқылы өзара сынға түседі.  
Берілген ұйқасқа өлең құрайды. Берілген дайын ұйқасты пайдалана отырып, тұжырымды, түйінді бір шумақ өлең туғызу. Ол ұтымды, жұрт көңілінен шығардай болғаны абзал. (5-10 балл)  
«Өлеңнен өрілген ой» айдарында үміткер берілген Мұқағали өлеңдерінің шумақтары бойынша оның тақырыптық мазмұнын ашады, көркем ой кестесімен тақырыпты дамытады. Мұнда шешендігі, ой жүйелілігі, ұтымды жауабы ескеріледі. Мәселен «Көшеді өлең, немесе өшеді өлең» немесе «Шеше сен бақыттысын тербете бер, Құба талдан иілген бесігімді» деген тақырыптағы өлеңдерінен ой өрістету (5-10 балл).  
«Мұқағали мұрасын кім көп біледі» - сұрақ-жауап ойыны. Бұл «Ғасыр көшбасшысы» ойындағы «Жорға» ойыны секілді, 1 минутта 10 сұрақтың қаншасына жауап береді, әрі оның шешуі дұрыс екендігі ескеріледі. әр дұрыс жауап – 1 ұпай.  
М.Мақатаев оқуларының соңғы кезеңіне қатысуға жолдама алған талапкер толық мәліметті іріктеу комиссиясы республикалық ұйымдастыру комитетіне жібереді. Қатысушылардың аты-жөні бүркеншек атпен (псевдоним) берілуі тиіс.  
М.Мақатаев қатысушы талапкер туралы 2 конверт болуы керек. 1 конвертте мына мәліметтер болуы тиіс: мүшәйраға қатысушының толық аты-жөні, мектебі, ауданы, оқитын сыныбы, 1 фотосуреті, бүркеншек аты. 2 конвертте жоғарыда айтылғандай ақын шығармашылығы бойынша жазған ғылыми-зерттеу еңбектерін жіберулері керек.  
1 конверт облыстық білім департаментінің жанынан құрылған ұйымдастыру комитетіне, 2 конверт облыстық мамандар кәсібін дамыту институты жанынан құрылған іріктеу комиссиясына жіберіледі.  
М.Мақатаев оқуларына жалпы білім беретін мектептердің 7-11 сынып оқушылары қатыса алады.  
Облыстық, аудандық, қалалық, мектепішілік М.Мақатаев оқуларын өткізудің нақты мерзімін тиісті білім бөлімдері мен мекеме басшылары белгілейді.  
М.Мақатаев оқуларының соңғы кезеңі, республикалық тур Райымбек ауданы Қарасаз ауылында өткізіледі.  
3. Қазылар алқасы:  
талапкердің өнеріне талдау жасайды және 10 балдық жүйемен бағалайды;  
қатысушылардың өнерін бағалаудағы мәселелерді талқылайды және қажет болған жағдайда тиісті түзетулер енгізеді;  
жеңімпаздарды анықтайды және жүлделі орындарды бөледі.  
Аудандық білім бөлімі М.Мақатаев оқуларының қорытындысы бойынша есеп береді.  
Жүлдегерлерді марапаттау  
  
4.1. М.Мақатаев оқуларының ашылу және қорытындылануы, жеңімпаздарды марапаттау рәсімі салтанатты түрде өтеді.  
4.2. М.Мақатаев оқуларының облыстық, аудандық, қалалық жеңімпаздары тиісті білім мекемелерінің дипломдарымен, ынталандыру грамоталарымен және ескерткіш сыйлықтарымен марапатталады.  
4.3. М.мақатаев оқуларының соңғы кезеңінің жүлдегерлері қазылар алқасының шешімі бойынша, аудандық білім бөлімі 1, 2, 3 дәрежелі дипломдарымен, ынталандыру грамоталарымен және бағалы сыйлықтарымен марапатталады.  
М.Мақатаев оқуларының шешуші кезеңінде 9 жүлделі орын белгіленеді:  
басжүлде;  
1 орын (екеу);  
2 орын (үшеу);  
3 орын (үшеу).

«Галицк жалпы орта білім беру мектебі» ММ

**Мұқағали Мақатаев оқулары**

Галицк ауылы, 2015 ж.